***A Magyar Nyelv és a Tudományok***

**Szabó T. Attila-ösztöndíj**

***Si non marte, arte***

*Kard helyett tudást*

|  |
| --- |
| *Az ösztön*díjat a nyelvész Szabó T. Attila (1906-1987) emlékére alapították a Szabó-Törpényi és a Borhidi-Thury nagycsaládok, olyan fiatal szakemberek támogatására. akik a magyar tudományos nyelv igényes használatát, fejlesztését fontosnak tartják.  A díjat az MTA magyar tudományos szaknyelvi elnöki bizottságával (MTA-MSzEB) és az Erdélyi Múzeum Egyesülettel (EME) együttműködve a Magyar Nyelvtudományi Társaság (MNyT) iktatja díjai közé és a Magyar Nyelvészeti Kutatóállomások Hálózatának (TERMINI) elismeréseként ítéli oda 2018-tól kezdődően, minden év márciusában.  Az ösztöndíjra minden év január 30-ig a [sztad.termini@gmail.com](mailto:sztad.termini@gmail.com) E-vél címen jelölhetnek az alapítók, az együttműködők (MTA-MSzEB, EME, MNyT, TERMINI), valamint egyetemi tanszékek vezetői, a magyar szaknyelv fejlesztésére hivatott folyóiratok és kiadók főszerkesztői (*Magyar Tudomány, Erdélyi Múzeum, Magyar Nyelv, Magyar Nyelvőr, Magyar Orvosi Nyelv, Természet Világa, Élet és Tudomány, tudományos és tankönyvkiadók* stb.), illetőleg az általuk felkért szakemberek.  Az ösztöndíj odaítéléséről a SzTAD Kuratóriuma dönt a következő szempontokat értékelve: 1. magyar szaknyelvi tudatosság; 2. magyar szaknyelvi munkásság; 3. magyar szaknyelv-történeti szempontok, külön is az Erdélyi Magyar Szótörténeti Tár (SzT) nyomtatott és digitális ([*http://mek.oszk.hu/08300/08370/pdf/index.html*](http://mek.oszk.hu/08300/08370/pdf/index.html) *;* [*http://emsz.db.iif.hu/cgi-bin/emsz.cgi*](http://emsz.db.iif.hu/cgi-bin/emsz.cgi) ) használata; 4. az eurázsiai szaknyelvekkel való kapcsolatok kutatása, különös tekintettel a magyarsággal együtt élő népek szaknyelveiből való fordításra; 5. egyéb, a bíráló által kiemelt szempontok (pl. “kiber-blogger szempontok” stb.).  A SZTAD a Termini Egyesület - Szabó T. Attila-ösztöndíj számláján (OTP 11713012 – 21450833) alkalmi és/vagy rendszeres adományokkal gyarapítható a kedvezményezett (SzTAD) és az adományozó adatainak feltüntetésével. Alapja 2017. novemberében 1.300.000 HUF. A mindenkoori alap 10%-a fordítható díjazásra 2018-ban  A SzTAD első bejentésére az Alapítók részéről 2017 szeptember 23-án került sor a sukorói református templomban, hivatalosan pedig ez év okt.13-án a Magyar Nyelvstratégiai Intézet és a Termini Magyar Nyelvi Kutatóhálózat sárospataki konferenciáján. |
|  |